Seid Memić Vajta
Seid Memić (g. 1950 m. kovo 8 d. Travnike) – bosnių dainininkas. Jis yra žinomas sceniniu vardu Vajta. Nuo 1994 m. atlikėjas gyvena Hamburge. 1975–1976 metais Vajta buvo Bosnijos roko grupės Teška industrija vokalistas ir lyderis. Su šia grupe jis išleido du studijinius albumus. Kaip atlikėjas, dalyvavo žinomuose muzikos festivaliuose buvusioje Jugoslavijoje: Splito festivalyje (1976, 1981, 1984 ir 1990 m.), Vaš šlager sezone (1978, 1979, 1981, 1982, 1987 ir 1999 m.) ir Opatijos festivalyje (1982, 1985 ir 1987 m.) 1981 metais Vajta su daina „Lejla“ laimėjo Jugoslavijos atrankos konkursą Jugovizija ir buvo išrinktas šalies atstovu 1981 m. „Eurovizijos“ dainų konkurse. Jame pasirodęs su atrankoje nugalėjusia daina „Lejla“, su 36 taškais užėmė 15 vietą. Nuo 2007 m. Vajta vėl yra grupės Teška industrija vokalistas, tais pačiais metais išleido albumą „Kantina“.